Document ID: 32001R1783

Κανονισμός (ΕΚ) αριθ. 1783/2001 της Επιτροπής
της 10ης Αυγούστου 2001
για τροποποίηση παραρτήματος Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο(1), όπως τροποποιήθηκε τελευταία από τον κανονισμό (ΕΚ) αριθ. 1230/2001 της Επιτροπής(2), και ιδίως το άρθρο 9,
Εκτιμώντας τα ακόλουθα:
(1) Για να εξασφαλιστεί η ομοιόμορφη εφαρμογή της συνδυασμένης ονοματολογίας, πρέπει να αποσαφηνιστούν τα "είδη γαντοποιίας (γάντια και γάντια χωρίς υποδιαίρεση δακτύλων που έχουν υποδοχή μόνο για τον αντίχειρα) εμποτισμένα, επιχρισμένα ή επικαλυμμένα από (κυψελώδη) πλαστική ύλη ή (κυψελώδες) καουτσούκ" που αναφέρονται στην κλάση 6111 και στις διακρίσεις 6116 10 20 και 6116 10 80 καθώς επίσης και στις κλάσεις 6209 και 6216 της συνδυασμένης ονοματολογίας.
(2) Είναι απαραίτητο για το σκοπό αυτό να προστεθεί μια συμπληρωματική σημείωση 3 στο κεφάλαιο 61 και μια συμπληρωματική σημείωση 2 στο κεφάλαιο 62 της συνδυασμένης ονοματολογίας.
(3) Κατά συνέπεια πρέπει να τροποποιηθεί το παράρτημα Ι του κανονισμού (ΕΟΚ) αριθ. 2658/87.
(4) Οι διατάξεις που προβλέπονται στον παρόντα κανονισμό είναι σύμφωνες με τη γνώμη της επιτροπής τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ακόλουθη συμπληρωματική σημείωση προστίθεται στο κεφάλαιο 61 του παραρτήματος Ι του κανονισμού (ΕΟΚ) αριθ. 2658/87: "3. Η κλάση 6111 και οι διακρίσεις 6116 10 20 και 6116 10 80 καλύπτουν είδη γαντοποιίας (γάντια και γάντια χωρίς υποδιαίρεση δακτύλων που έχουν υποδοχή μόνο για τον αντίχειρα) εμποτισμένα, επιχρισμένα ή επικαλυμμένα από πλαστική ύλη ή καουτσούκ ακόμα και αν είναι:
- κατασκευασμένα από πλεκτά υφάσματα εμποτισμένα, επιχρισμένα ή επικαλυμμένα από πλαστική ύλη ή καουτσούκ των κλάσεων 5903 ή 5906, ή
- κατασκευασμένα από πλεκτά υφάσματα μη εμποτισμένα, μη επιχρισμένα ή μη επικαλυμμένα που στη συνέχεια εμποτίζονται, επιχρίονται ή επικαλύπτονται από πλαστική ύλη ή καουτσούκ.
Τα κεφάλαια 39 ή 40 περιλαμβάνουν τα είδη γαντοποιίας (γάντια και γάντια χωρίς υποδιαίρεση δακτύλων που έχουν υποδοχή μόνο για τον αντίχειρα) εμποτισμένα, επιχρισμένα ή επικαλυμμένα από κυψελώδη πλαστική ύλη ή κυψελώδες καουτσούκ, έστω και εάν είναι κατασκευασμένα από πλεκτά υφάσματα μη εμποτισμένα, μη επιχρισμένα ή μη επικαλυμμένα που στη συνέχεια εμποτίζονται, επιχρίονται ή επικαλύπτονται από κυψελώδη πλαστική ύλη ή κυψελώδες καουτσούκ υπό τον όρο ότι τα πλεκτά αυτά υφάσματα χρησιμεύουν μόνο ως υπόθεμα [σημείωση 2 α) 5) και σημείωση 4 τελευταία παράγραφος του κεφαλαίου 59]."
Άρθρο 2
Η ακόλουθη συμπληρωματική σημείωση προστίθεται στο κεφάλαιο 62 του παραρτήματος Ι του κανονισμού (ΕΟΚ) αριθ. 2658/87: "2. Οι κλάσεις 6209 και 6216 καλύπτουν είδη γαντοποιίας (γάντια και γάντια χωρίς υποδιαίρεση δακτύλων που έχουν υποδοχή μόνο για τον αντίχειρα) εμποτισμένα, επιχρισμένα ή επικαλυμμένα από πλαστική ύλη ή καουτσούκ ακόμα και αν είναι:
- κατασκευασμένα από υφάσματα (άλλα από τα πλεκτά) εμποτισμένα, επιχρισμένα ή επικαλυμμένα από πλαστική ύλη ή καουτσούκ των κλάσεων 5903 ή 5906, ή
- κατασκευασμένα από υφάσματα (άλλα από τα πλεκτά) μη εμποτισμένα, μη επιχρισμένα ή μη επικαλυμμένα που στη συνέχεια εμποτίζονται, επιχρίονται ή επικαλύπτονται από πλαστική ύλη ή καουτσούκ.
Τα κεφάλαια 39 ή 40 περιλαμβάνουν τα είδη γαντοποιίας (γάντια και γάντια χωρίς υποδιαίρεση δακτύλων που έχουν υποδοχή μόνο για τον αντίχειρα) εμποτισμένα, επιχρισμένα ή επικαλυμμένα από κυψελώδη πλαστική ύλη ή κυψελώδες καουτσούκ, έστω και εάν είναι κατασκευασμένα από υφάσματα (άλλα από τα πλεκτά) μη εμποτισμένα, μη επιχρισμένα ή μη επικαλυμμένα που στη συνέχεια εμποτίζονται, επιχρίονται ή επικαλύπτονται από κυψελώδη πλαστική ύλη ή κυψελώδες καουτσούκ υπό τον όρο ότι τα υφάσματα αυτά χρησιμεύουν μόνο ως υπόθεμα [σημείωση 2 α) 5) και σημείωση 4 τελευταία παράγραφος του κεφαλαίου 59]."
Άρθρο 3
Ο παρών κανονισμός αρχίζει να ισχύει την εικοστή ημέρα από τη δημοσίευση του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Αυγούστου 2001.

Labels: 3
1